**PITANJA I ODGOVORI BROJ 2**

**Zadar, 20. veljače 2019. godine**

**Ref br: HBC IRE 4**

**PREDMET: Usluga organizacije i provedbe specijalizirane radionice za timove energetske učinkovitosti za potrebe provedbe projekta „ IRENE: Interregional & ENErgy efficiency network“.**

**20. veljače 2019. godine; Pitanja ponuditelja i odgovori naručitelja vezano za postupak nabave HBC IRE 4**

|  |  |  |
| --- | --- | --- |
|  | Pitanje | Odgovor |
| 1 | *Gospodarski subjekt pita:*  Vezano uz nabavu usluga organizacije i provedbe specijalizirane radionice za timove energetske učinkovitosti za potrebe provedbe projekta „ IRENE: Interregional & ENErgy efficiency network“, molim vas odgovor na pitanje vezano uz lokaciju održavanja radionice i posjeta primjeru dobre prakse: tj. jesu li predviđene lokacije unutar Zadarske županije. | *Odgovor:*  Za ovaj predmet nabave u sklopu provedbe projekta IRENE: “Interregional & ENErgy efficiency network“, nisu predviđene lokacije unutar Zadarske županije budući da se ista nalazi unutar programskog područja, a u ovom slučaju održavanje radionice projektno je planirano izvan programskog područja. |
| 2 | *Gospodarski subjekt pita:*  Nastavno na Vaš poziv na dostavu ponude za predmet nabave: Usluga organizacije i provedbe specijalizirane radionice za timove energetske učinkovitosti u sklopu projekta IRENE u okviru INTERREG IPA Programa prekogranične suradnje Hrvatska-Bosna i Hercegovina-Crna Gora ljubazno Vas molimo objašnjenje:  U točki 3.1. Osnove za isključenje gospodarskog subjekta (dio A- upute ponuditeljima) piše da ponuditelji moraju potpisati izjavu zajedno sa njihovim ponudama, koja potvrđuje da subjekt ne spada u niti jednu od isključujućih situacija u odjeljku 2.3.3. PRAG-a. (Točka 2.3.3 PRAG-a određuje Pravila za stručnjake i međunarodne organizacije na način da je određeno da nacionalnost stručnjaka i drugih fizičkih osoba zaposlenih ili zakonski ugovorenih ne mora slijediti pravila o državljanstvu.)  Ono što nam je nejasno je sljedeće:  Obuhvaća li DIO B: Obrazac Ponude gore navedenu Izjavu, budući da je već u njemu napisano:  „S tim u vezi, potvrđujemo da naša organizacija u potpunosti ispunjava uvjete za pružanje usluga u okviru ugovora financiranog sredstvima EU. Potvrđujemo da nismo u jednoj od situacija koja bi nas isključila iz postupka nabave koje financira EU kako je navedeno u točki 2.3.3. u PRAG-u (primijeniti po potrebi).“  U slučaju da ne obuhvaća je li onda potrebno zasebno još dostaviti Izjavu u kojoj će se općenito navesti: „Ne postoje osnove za isključenje iz točke 2.3.3. PRAGA“, budući da iz same te točke PRAG-a nije vidljivo koje su osnove za islkjučenje (osim pravila o državljanstvu). | *Odgovor:*  Dio B: Obrazac ponude obuhvaća Izjavu koja potvrđuje da subjekt ne spada u niti jednu od isključujućih situacija navedenih u odjeljku 2.3.3. PRAGA-a.  U točki 3.1. Osnove za isključenje u Dijelu A- Upute ponuditeljima razvidno je da ponuditelj potpisom na Dio B-Obrazac ponude ujedno potpisuje i navedenu Izjavu:  „Naručitelj će kao dostatan dokaz da ne postoje osnove za isključenje iz točke 3.1. ovog Poziva prihvatiti potpisanu izjavu ponuditelja zajedno s njihovim ponudama, koja potvrđuje da ponuditelj ne spada u niti jednu od isključujućih situacija navedenih u spomenutom odjeljku.“ Stoga ovim putem potvrđujemo da dio B Obrazac ponude obuhvaća i Izjavu iz točke 3.1 Upute za ponuditelje. |